CELEX: 32019R0013
Language: sk
Date: 2019-01-04 00:00:00
Title: Vykonávacie nariadenie Komisie (EÚ) 2019/13 zo 4. januára 2019, ktorým sa opravuje holandské znenie prílohy I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

7.1.2019   
               
               
                  SK
               
               
                  Úradný vestník Európskej únie
               
               
                  L 3/1
               
            
         VYKONÁVACIE NARIADENIE KOMISIE (EÚ) 2019/13
         zo 4. januára 2019,
         ktorým sa opravuje holandské znenie prílohy I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. b) a d),
         keďže:
         
                     (1)
                  
                  
                     V dôsledku zmeny prílohy I k nariadeniu (EHS) č. 2658/87 vykonávacím nariadením Komisie (EÚ) 2016/1047 (2) sa do holandského znenia poznámky pod čiarou č. 8 týkajúcej sa výrobkov patriacich pod číselný znak KN 3707 90 20 v druhej časti prílohy I k nariadeniu (EHS) č. 2658/87 uplatniteľnému od 1. júla 2016 do 31. decembra 2016 dostala chyba týkajúca sa opisu termoplastických a elektrostatických tonerových kaziet. Uvedená príloha bola s účinnosťou od 1. januára 2017 nahradená vykonávacím nariadením Komisie (EÚ) 2016/1821 (3) a táto chyba bola odstránená.
                  
               
                     (2)
                  
                  
                     Keďže znenie obsahujúce chybu môže mať stále právne účinky, pokiaľ ide o určité situácie, ktoré nastali v období medzi 1. júlom 2016 a 31. decembrom 2016, holandské znenie prílohy I k nariadeniu (EHS) č. 2658/87 uplatniteľné počas tohto obdobia by sa malo zodpovedajúcim spôsobom opraviť. Ostatných jazykových znení sa táto oprava netýka.
                  
               
                     (3)
                  
                  
                     Vzhľadom na obmedzený časový rozsah znenia, ktoré obsahuje chybu, by sa toto nariadenie malo uplatňovať od 1. júla 2016 do 31. decembra 2016 a malo by nadobudnúť účinnosť čo najskôr.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            
               (netýka sa slovenského znenia)
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. júla 2016 do 31. decembra 2016.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. januára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. ES L 256, 7.9.1987, s. 1.
         
            (2)  Vykonávacie nariadenie Komisie (EÚ) 2016/1047 z 28. júna 2016, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 170, 29.6.2016, s. 36).
         
            (3)  Vykonávacie nariadenie Komisie (EÚ) 2016/1821 zo 6. októbra 2016, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 294, 28.10.2016, s. 1).